अगले साल वेस्टइंडीज दौरे पर जाएगी टीम इंडिया
भारतीयक्रिकेट कंट्रोल बोर्ड (बीसीसीआई) और वेस्ट इंडीज क्रिकेट बोर्ड (डब्ल्यूआईसीबी) के बीच एक साल से चला रहा गतिरोध आखिर समाप्त हो गया। बीसीसीआई ने वेस्टइंडीज के साथ द्विपक्षीय क्रिकेट संबंध फिर से शुरू करने का फैसला लिया। टीम इंडिया अगले साल मध्य में वेस्टइंडीज के दौरे पर जाएगी।
चारटेस्ट खेलेगी भारतीय टीम : भारतीयक्रिकेट टीम जुलाई-अगस्त में वेस्टइंडीज दौरे पर चार टेस्ट मैच खेलेगी। वेस्टइंडीज क्रिकेट बोर्ड ने एक मीडिया रिलीज जारी करते हुए यह बात कही। रिलीज में वेस्टइंडीज क्रिकेट बोर्ड के अध्यक्ष डैव कैमरोन ने इस बात की पुष्टि की है कि उनकी बीसीसीआई अध्यक्ष शशांक मनोहर से वेस्टइंडीज द्वारा भारतीय टीम की मेजबानी करने को लेकर बात हुई है।
कैमरॉन ने आगे कहा, ‘यह समझौता उस स्थिति में लागू होगा जब वेस्टइंडीज क्रिकेट बोर्ड और प्लेयर्स एसोसिएशन संयुक्त रूप से इस बात के लिए राजी होंगे कि वे अक्तूबर 2014 में जो दौरा बीच में छोड़ दिया था, उसे आगे कभी पूरा करेंगे। इस सारे विचार-विमर्श में फोकस पूरी तरह से क्रिकेट पर ही रहा।’
बीसीसीआईसे किसी ने नहीं किया कमेंट : बीसीसीआईकी ओर से इस बारे में अभी कोई पुष्टि नहीं हुई है। उल्लेखनीय है कि धर्मशाला में चौथे वनडे मैच के बाद उस समय वेस्टइंडीज के कप्तान ड्वेन ब्रावो ने आगे खेलने से इनकार कर दिया था।
hin_Deva hin_Deva bho_Deva hin_Deva hin_Deva